
Ministru kabineta rīkojums Nr. 686
Rīgā 2023. gada 27. oktobrī (prot. Nr. 53 4. §)
Par valsts meža zemes Ūdrīšu pagastā, Krāslavas novadā, privatizāciju
· 1. Saskaņā ar Meža likuma 44. panta ceturtās daļas 3. punkta "a" apakšpunktu atļaut, privatizējot valsts nekustamo īpašumu ''Latvijas nafta'' (nekustamā īpašuma kadastra Nr. 6096 007 0049) – zemes vienību (zemes vienības kadastra apzīmējums 60960070049) 2,08 ha platībā – Adamovā, Ūdrīšu pagastā, Krāslavas novadā, privatizēt arī minētās zemes vienības sastāvā esošo meža zemi 0,42 ha platībā.
· 2. Sabiedrībai ar ierobežotu atbildību "Publisko aktīvu pārvaldītājs Possessor" nodot privatizācijai šā rīkojuma 1. punktā  minētā nekustamā īpašuma sastāvā ietilpstošo valsts meža zemi Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā noteiktajā kārtībā.

